32. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 759 της 9/21 Δεκ. 1971 (ΦΕΚ Α΄ 266) Περί μηχανογραφήσεως τελωνειακών τινων εργασιών. Έχοντες υπ’ όψιν: 1)Τας διατάξεις του άρθρ. 133 του Νόμ. 1165/1918 «περί Τελωνειακού Κώδικος» ως ετροποποιήθη και συνεπληρώθη μεταγενεστέρως 2)τας διατάξεις του άρθρ. 71 του Ν.Δ.  Σελ. 16,16(α) Τεύχος 443-Σελ. 4 321/18.10.1969 «περί Κώδικος Δημοσίου Λογιστικού», 3)τας διατάξεις του άρθρ. 24 του Α.Ν. 791/1948 περί τροποποιήσεως του Νόμ. 1165/1918 «περί Τελωνειακού Κώδικος» και άλλων τινών διατάξεων, 4)τας υπ’ αρθ. 460/1971 και 607/1971 γνωμοδοτήσεις του Συμβουλίου της Επικρατείας, προτάσει του Υπουργού των Οικονομικών, απεφασίσαμεν και διατάσσομεν: Άρθρ.1.-1.Ο εν τοις Τελωνείοις υπολογισμός των υπό των κειμένων διατάξεων προβλεπομένων εισαγωγικών δασμών, λοιπών φόρων, τελών και δικαιωμάτων εισπραττομένων υπέρ του Δημοσίου ή Τρίτων, επί των εκ του εξωτερικού εισαγομένων εμπορευμάτων, δύναται να ενεργήται τη βοηθεία ηλεκτρονικού υπολογιστού, επί τη βάσει αναλυτικού προγράμματος καταρτιζομένου υπό του Υπουργείου των Οικονομικών. Εις το πρόγραμμα τούτο διαλαμβάνεται ο τρόπος υπολογισμού των κατά περίπτωσιν επιβαλλομένων επιβαρύνσεων και το ποσοστόν ή το κατά μονάδα ποσόν τούτων, αναλόγως της ειδικωτέρας δασμολογικής και φορολογικής διακρίσεως του τελωνιζομένου εμπορεύματος επί τη βάσει επισήμου συγκεντρωτικού πίνακος των ισχυουσών δασμολογικών και λοιπών φορολογικών επιβαρύνσεων. 2.Εις περίπτωσιν οιασδήποτε μεταβολής των ως άνω επιβαρύνσεων, ο υπολογισμός τούτων δια του ηλεκτρονικού υπολογιστού ενεργείται κατόπιν προηγουμένης διορθώσεως του αντιστοίχου προγράμματος υπό της αρμοδίας υπηρεσίας του Υπουργείου Οικονομικών. 3.Επί των κατά τ’ ανωτέρω μηχανογραφομένων εργασιών, επιτρέπεται όπως τα διαχειριστικά βιβλία της Τελωνειακής ταμειακής υπηρεσίας (αποδεικτικόν εισπράξεων εσόδων εν τοις Τελωνείοις και άδεια παραδόσεως τελωνισθέντων εμπορευμάτων) εκδίδωνται δια του ηλεκτρονικού υπολογιστού, επί ειδικού μηχανογραφικού εντύπου, υπό μορφήν πολυτύπου, διαλαμβάνοντος άπαντα τα υπό των κειμένων διατάξεων προβλεπόμενα δι’ έκαστον τούτων στοιχεία. - 22 30.Α.α.32 Οργανικές διατάξεις 4.Η υπό του ηλεκτρονικού υπολογιστού αναλυτική εκτύπωσις των στοιχείων επί των διαχειριστικών τούτων εγγράφων ενεργείται αυτομάτως κατά τον υπολογισμόν των επιβαλλομένων δασμολογικών και φορολογικών επιβαρύνσεων, απαγορευομένης απολύτως της διορθώσεως ή αλλοιώσεως τούτων, δι’ οιουδήποτε μέσου και δι’ οιανδήποτε αιτίαν. 5.Εις περίπτωσιν λανθασμένης τροφοδοτήσεως του υπολογιστού δια των στοιχείων υπολογισμού των δασμολογικών και φορολογικών επιβαρύνσεων, η διόρθωσις των εσφαλμένων εγγραφών επί των διαχειριστικών εγγράφων ενεργείται δι’ αντιλογισμού μέσω του υπολογιστού, εκδιδομένου νέου διαχειριστικού εγγράφου εις το ορθόν, ακυρουμένου του δια την αιτίαν ταύτην εσφαλμένως εκδοθέντος τοιούτου. Άρθρ.2.-1.Ο υπολογισμός της οφειλομένης δασμολογικής και φορολογικής επιβαρύνσεως δια του ηλεκτρονικού υπολογιστού ενεργείται επί τη βάσει της ειδικωτέρας δασμολογικής και φορολογικής διακρίσεως του τελωνιζομένου εμπορεύματος, δι’ εκάστην δε τούτων εκδίδεται ιδιαίτερον αποδεικτικόν εισπράξεως και άδεια παραδόσεως. 2.Το συγχρόνως εισπραττόμενον συνολικόν ποσόν, δια τα εις το αυτό παραστατικόν έγγραφον (τίτλον) διαλαμβανόμενα εμπορεύματα, εμφανίζεται ολογράφως και αριθμητικώς επί του τελευταίου κατά σειράν εκδιδομένου αποδεικτικού εισπράξεως, γενομένης εν αυτώ μνείας και του συνολικού αριθμού των εις το αυτό παραστατικόν έγγραφον αναφερομένων αποδεικτικών εισπράξεως. 3.Περί του συνολικώς εισπραχθέντος ποσού συντάσσεται σχετική πράξις επί του οικείου παραστατικού εγγράφου (τίτλου) εμφαίνουσα τους αριθμούς των εκδοθέντων αποδεικτικών, την ημερομηνίαν εισπράξεως και το συνολικώς εισπραχθέν ποσόν. 4.Τα δια του ηλεκτρονικού υπολογιστού εκδιδόμενα αποδεικτικά εισπράξεως και άδειαι παραδόσεως υπογράφονται υπό του τελωνειακού ταμίου και του οριζομένου ελεγκτού, δια τον έλεγχον της απολύτου ακριβείας των επ’ αυτών εκτυπουμένων στοιχείων του τελωνιζομένου εμπορεύματος, προς τα διαλαμβανόμενα αντιστοίχως τοιαύτα εις την επαληθευτικήν πράξιν του οικείου παραστατικού εγγράφου τελωνισμού. 5.Εις τα κατά τα ανωτέρω εκδιδόμενα αποδεικτικά εισπράξεως και αδείας παραδόσεως επιτρέπεται η χρησιμοποίησις κωδικών αριθμών. Άρθρ.3.-1.Άπαντα τα απαραίτητα στοιχεία δια την τροφοδότησιν του ηλεκτρονικού υπολογιστού προς υπολογισμόν των κατά περίπτωσιν επιβαλλομένων δασμολογικών, φορολογικών και λοιπών επιβαρύνσεων και εκτύπωσιν των αποδεικτικών εισπράξεως και αδειών παραδόσεως, λαμβάνονται εκ του οικείου παραστατικού εγγράφου τελωνισμού και εκ της επ’ αυτού συντασσομένης κανονικής πράξεως επαληθεύσεως. Προς διευκόλυνσιν της ευχερούς λήψεως των ανωτέρω στοιχείων, συγκεντρούνται ταύτα εις ιδιαιτέραν θέσιν του παραστατικού εγγράφου ή εις ειδικόν δελτίον μηχανογραφήσεως. 2.Η εν τη οικεία πράξει επαληθεύσεως μνεία του δι’ εκάστην δασμολογικήν και φορολογικήν διάκρισιν προβλεπομένου ποσοστού, ή του κατά μονάδα ποσού επιβαρύνσεως, ως και αι σχετικαί ενδείξεις τούτων δύνανται να παραλείπωνται, εφ’ όσον τα στοιχεία ταύτα προκύπτουν αναμφισβητήτως και ιδιαιτέρως δι’ εκάστην δασμολογικήν και φορολογικήν διάκρισιν εκ του Δασμολογίου εισαγωγής ή εξ επισήμου πίνακος εκδιδομένου υπό του Υπουργείου Οικονομικών. Εν περιπτώσει μεταβολής των επιβαλλομένων δασμολογικών και λοιπών φορολογικών επιβαρύνσεων η ενημέρωσις των ανωτέρω ενεργείται μερίμνη του Υπουργείου Οικονομικών, απαγορευομένης της χρησιμοποιήσεως τούτων προ της τοιαύτης ενημερώσέως των. 3.Ωσαύτως επί του παραστατικού εγγράφου τελωνισμού δεν απαιτείται η σύνταξις αναλυτικής πράξεως χρεώσεως των οφειλομένων εισαγωγικών δασμών και λοιπών φόρων, προσαρτωμένου εις τούτο αντιτύπου του κατά τ’ ανωτέρω εκδιδομένου αποδεικτικού εισπράξεως και αδείας παραδόσεως. Άρθρ.4.-1.Εις το τέλος εκάστης ημέρας εκδίδεται δια του ηλεκτρονικού υπολογιστού ημερησία κατάστασις εισπράξεως εις την οποίαν εμφανίζονται αναλυτικώς και κατά κωδικόν αριθμόν εσόδου άπασαι αι πραγματοποιηθείσαι εισπράξεις. Ομοία συγκεντρωτική κατάστασις εκδίδεται εις το τέλος εκάστου μηνός εμφαίνουσα το σύνολον των κατά δεκαήμερον και κωδικόν αριθμόν εσόδου πραγματοποιηθεισών εντός του μηνός εισπράξεων. Αι καταστάσεις αύται υπογράφονται υπό του Τελωνειακού Ταμίου και του Προϊσταμένου του Τελωνείου. 2.Το εν τοις Τελωνείοις τηρούμενον βιβλίον εισπράξεων δύναται να συγκροτήται εξ αναδιπλουμένων και κατ’ αύξοντα αριθμόν αντιτύπων των δια του ηλεκτρονικού υπολογιστού εκδιδομένων καθ’ εκάστην αποδεικτικών εισπράξεως μετά της κατά την προηγουμένην παράγραφον εκδιδομένης ημερησίας καταστάσεως εισπράξεων. 3.Το βιβλίον τούτο, μη συνοδευόμενον δι’ αποσπασμάτων υποβάλλεται, εις το τέλος εκάστου μηνός εις την Δ/νσιν Τελωνειακού Ελέγχου μετά της κατά την ανωτέρω παράγραφον μηνιαίας συγκεντρωτικής καταστάσεως, εφ’ ης σημειούται (Μετά την σελ. 16,16(α) Σελ. 16,17 Τεύχος 443-Σελ. 5 - 23 Οργανικές διατάξεις 30.Α.α.32 απαραιτήτως ο αριθμός και το ποσόν του οικείου γραμματίου εισπράξεως του Δημοσίου Ταμείου. 4.Το βιβλίον τούτο δύναται ν’ αντικαθίσταται δι’ ημερησίων και ανά δεκαήμερον συντασσομένων υπό του ηλεκτρονικού υπολογιστού καταστάσεων εγγραφής των εισπράξεων κατά κωδικόν αριθμόν εσόδου, υποβαλλομένων κατά τ’ ανωτέρω εις την Δ/νσιν Τελωνειακού Ελέγχου. 5.Δια τας εν τοις Τελωνείοις ενεργουμένας εισπράξεις τη βοηθεία ηλεκτρονικού υπολογιστού δεν απαιτείται η τήρησις υπό του Τελωνειακού Ταμίου προχείρου βιβλίου εισπράξεων. 6.Άπαντα τα υπό του Τελωνειακού Ταμίου τηρούμενα Λογιστικά βιβλία, δύναται να εκδίδωνται υπό του ηλεκτρονικού υπολογιστού. 7.Αντίτυπα απάντων των κατ’ έτος εκδιδομένων, δια του ηλεκτρονικού υπολογιστού, αποδεικτικών εισπράξεων, επέχοντα θέσιν στελεχών, υποβάλλονται εις το τέλος εκάστου οικονομικού έτους εις το Ελεγκτικόν Συνέδριον ομού μετά των εκδιδομένων γραμματίων εισπράξεως Δημοσίου Ταμείου και του ενιαυσίου λογαριασμού χρηματικής διαχειρίσεως. Άρθρ.5.-Τα δια την Εθνικήν Στατιστικήν Υπηρεσίαν και Μηχανογραφικήν Υπηρεσίαν Φορολογίας αναγκαιούντα στοιχεία των τελωνιζομένων εμπορευμάτων, των οποίων ο υπολογισμός των δασμολογικών, φορολογικών και λοιπών επιβαρύνσεων ενεργείται τη βοηθεία ηλεκτρονικού υπολογιστού, δύναται να παρέχονται εις τας υπηρεσίας ταύτας επί διατρήτου υπό τούτου χαρτοταινίας. Άρθρ.6.-1.Τα κατά μήνα υποβαλλόμενα εις την Δ/νσιν Τελωνειακού Ελέγχου παραστατικά έγγραφα, δι’ ων ενεργείται η βεβαίωσις και είσπραξις των, επί των εκ του εξωτερικού εισαγομένων εμπορευμάτων, επιβαλλομένων πάσης φύσεως δασμολογικών και φορολογικών επιβαρύνσεων, υποβάλλονται προς έλεγχον υπό των μη μηχανοργανουμένων Τελωνειακών Αρχών εις τας μηχανοργανουμένας Διευθύνσεις Τελωνείων. 2.Υπό των ανωτέρω Διευθύνσεων Τελωνείων ενεργείται καθολικός έλεγχος των παραστατικών τούτων εγγράφων και ειδικώτερον ελέγχεται δια του ηλεκτρονικού υπολογιστού ή ενεργηθείσα βεβαίωσις και είσπραξις των οφειλομένων εισαγωγικών δασμών, φόρων, τελών και δικαιωμάτων υπέρ του Δημοσίου ή Τρίτων, παρεχομένων άμα εις την Εθνικήν Στατιστικήν Υπηρεσίαν και την Μηχανογραφικήν Υπηρεσίαν Φορολογίας των αναγκαιούντων αυταίς στοιχείων επί διατρήτου χαρτοταινίας, τη βοηθεία του ηλεκτρονικού υπολογιστού. 3.Ακολούθως τα κατά τ΄ ανωτέρω εξηλεγμένα τελωνειακά παραστατικά έγγραφα υποβάλλονται κεχωρισμένως κατά Τελωνείον εις την Δ/νσιν Τελωνειακού Ελέγχου, υπό της ενεργησάσης τον έλεγχον Δ/νσεως Τελωνείου, επί τη βάσει των υφ’ εκάστου τούτων συνταχθέντων πινάκων υποβολής. Σελ. 16,18 Τεύχος 443-Σελ. 6 4.Περί των διαπιστουμένων προσκομμάτων συντάσσεται πίναξ εις διπλούν. Δια του ενός αντιτύπου του πίνακος τούτου επιστρέφονται τα προσκομματικά παραστατικά έγγραφα εις την Τελωνειακήν Αρχήν της υποβολής των προς τακτοποίησίν των κατά τα κεκανονισμένα και την εν συνεχεία απ’ ευθείας υποβολήν των ως τακτοποιημένων εις την Διεύθυνσιν Τελωνειακού Ελέγχου. Το έτερον αντίτυπον του πίνακος προσκομμάτων υποβάλλεται ομού μετά των λοιπών εξηλεγμένων παραστατικών εγγράφων υπό της ενεργησάσης τον έλεγχον Διευθύνσεως Τελωνείου, εις την Διεύθυνσιν Τελωνειακού Ελέγχου δια την υπό ταύτης παρακολούθησιν της τακτοποιήσεώς των. 5.Αρμοδία Υπηρεσία του Υπουργείου των Οικονομικών δια την κατάρτισιν και μεταβολήν του προγράμματος μηχανοργανώσεως και δια την εν γένει παρακολούθησιν και εποπτείαν της εφαρμογής του δια του παρόντος καθιερουμένου συστήματος μηχανοργανώσεως ορίζεται η Διεύθυνσις Προσωπικού Τελωνείων–Τμήμα Επιθεωρήσεως Τελωνειακών Αρχών (Δ.13/Α). Άρθρ.7.-1.Αι διατάξεις του από 31.8.1935 Β.Δ/τος «περί τρόπου διεξαγωγής εν τοις Τελωνείοις κλπ. της ταμιακής υπηρεσίας» και του από 16.5.1953 Β.Δ/τος «περί κανονισμού καθηκόντων και αρμοδιότητος τελωνειακών υπαλλήλων» ως αύται ετροποποιήθησαν και συνεπληρώθησαν μεταγενεστέρως εξακολουθούν εφαρμοζόμεναι, εφ’ όσον δεν αντιτίθενται εις τας διατάξεις του παρόντος. 2.Η ισχύς του παρόντος άρχεται από 1ης Ιαν. 1972. 3.Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. - 24 30.Α.α.32 Οργανικές διατάξεις 